open-index/open-wikipedia-markdown huggingface dataset:
ஹேமந்த் குமார் சர்க்கார்

**ஹேமந்த குமார் சர்க்கார்** (*Hemanta Kumar Sarkar*) (1897 - 3 நவம்பர் 1952) ஓர் இந்திய மெய்யியலாளும், எழுத்தாளரும், வாழ்க்கை வரலாற்றாசிரியரும், ஆசிரியரும், பதிப்பாளரும், தொழிற்சங்கத் தலைவரும், இந்திய விடுதலை இயக்கத் தலைவரும் ஆவார். இவர் மற்றும் சுபாஷ் சந்திர போஸின் நண்பரும் அவரது முதல் வாழ்க்கை வரலாற்றாஇ எழுதியவரும் ஆவார். முசாபர் அகமது மற்றும் காசி நஸ்ருல் இஸ்லாம் ஆகியோருடன் இணைந்து வங்காளத்தில் தொழிலாளர் சுயராச்சிய கட்சியை இணைந்து நிறுவியவர்.

1946 ஆம் ஆண்டின் பிற்பகுதியில், சர்க்கார் சியாமா பிரசாத் முகர்ஜி, நளினாக்ஷா சன்யால், கர்னல் ஏ. சி. சாட்டர்ஜி மற்றும் பிறருடன் இணைந்து வங்காளப் பிரிவினை சங்கத்தை உருவாக்கி வங்காளத்தைப் பிரிக்கவும், வங்காள இந்து மக்களுக்காக ஒரு தனி மாகாணத்தை உருவாக்கவும் வலியுறுத்தினார். பிரிவினையின் அவசியத்தை நியாயப்படுத்தும் வகையில் தைனிக் பசுமதி இதழில் தொடர்ச்சியான கட்டுரைகளை எழுதினார். மேற்கு வங்காளத்திற்கு ஆதரவாக மேற்கு வங்க பத்திரிக்கை என்ற வங்காள நாளிதழை நிறுவினார்.

சர்க்கார் தனது கடைசி ஆண்டுகளை மேற்கு வங்காளத்தின் கிருஷ்ணநகரில் கழித்தார். உள்ளூர் மீனவர்களுடன் இணைந்து அவர்களின் வாழ்க்கை நிலைமைகளை மேம்படுத்த பணியாற்றினார். இவர் நவம்பர் 3,1952 அன்று இறந்தார். தனது கடைசி எழுத்துகளில் கூட, விமான விபத்தில் போஸ் இறந்த செய்தி தவறானது என்றும், அவர் விரைவில் இந்தியா திரும்புவார் என்றும் தொடர்ந்து வலியுறுத்தினார்.

சர்க்கார் தனது அரசியல் வாழ்க்கையின் மொழியியல் மற்றும் தனிப்பட்ட அனுபவங்கள் குறித்து வங்காள மொழி மற்றும் ஆங்கிலத்தில் புத்தகங்களை எழுதியுள்ளார். 1927 ஆம் ஆண்டில், சுபாஷ் சந்திர போஸின் முதல் வாழ்க்கை வரலாற்றை இவர் வெளியிட்டார்.

## மேற்கோள்கள்

பகுப்பு:1952 இறப்புகள்
பகுப்பு:1897 பிறப்புகள்
பகுப்பு:இந்திய விடுதலை இயக்கம்
கிப்போகாம்பசு புசுசிலசு

**கிப்போகாம்பசு புசுசிலசு** (*Hippocampus pusillus*) என்பது சைனாத்திடே குடும்பத்தினைச் சார்ந்த கடற்குதிரைச் சிற்றினம் ஆகும். இது நியூ கலிடோனியா கடற்கரையில் 35 முதல் 228 மீட்டர் ஆழத்தில் தோண்டப்பட்ட மாதிரிகளிலிருந்து மட்டுமே அறியப்படுகிறது. இது முள் கடல் குதிரை அறியப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:கடற்குதிரை
மான்டெபெல்லோ கடற்குதிரை

**மான்டெபெல்லோ கடற்குதிரை** (*Hippocampus montebelloensis; கிப்போகாம்பசு மோன்டெபெல்லோயென்சிசு* ) என்பது சைனாத்திடே குடும்பத்தினைச் சார்ந்த கடற்குதிரை சிற்றினம் ஆகும். இது *கிப்போகாம்பசு சீப்ரா*வின் ஒத்த இனமாக ஒயிட்லே (1964) கருதுகிறார். இது மேற்கு ஆத்திரேலியாவில் உள்ள மான்டெபெல்லோ தீவுகள் மற்றும் எக்சுமவுத் வளைகுடாவில் காணப்படுகிறது.

## மேற்கோள்கள்

பகுப்பு:கடற்குதிரை
பகுப்பு:ஆத்திரேலிய உயிரினங்கள்
பூர்ணிமா பானர்ஜி

**பூர்ணிமா பானர்ஜி** என்கிற **பூர்ணிமா கங்குலி**, (*Purnima Banerjee*; 1911-1951) ஓர் இந்திய விடுதலை இயக்க ஆர்வலராவார். இவர் 1946 முதல் 1950 வரை இந்திய அரசியலமைப்பு சபை உறுப்பினராக இருந்தார்.

## ஆரம்பகால வாழ்க்கை மற்றும் தொழில்
இவர் புகழ்பெற்ற சுதந்திர போராட்ட வீரர் அருணா ஆசப் அலியின் தங்கை ஆவார்.  இவர்களின் தந்தை உபேந்திரநாத் கங்குலி ஒரு உணவக உரிமையாளராக இருந்தார். அவர் கிழக்கு வங்காளத்திலுள்ள பரிசால் மாவட்டத்தைச் சேர்ந்தவர். (இப்போது வங்காளதேசம்) ஆனால் ஐக்கிய மாகாணங்களில் குடியேறினார். இவரின் தாயார் அம்பாலிகா தேவி பல பிரம்ம பாடல்களை எழுதிய புகழ்பெற்ற பிரம்ம அறிஞர் திரிலோக்யநாத் சன்யாலின் மகளாவார்.

பூர்ணிமா இந்திய தேசிய காங்கிரசு கட்சியின் பிரயாக்ராஜ் பகுதியின் செயலாளராக இருந்தார். மேலும், அப்பகுதியில் தொழிற்சங்கங்கள், விவசாயிகளின் கூட்டங்கள் மற்றும் அதிக கிராமப்புற ஈடுபாட்டை நோக்கிய பணிகளை ஏற்பாடு செய்வதற்கும் இவர் பொறுப்பாக இருந்தார். இவர் உப்புச் சத்தியாகிரகம் மற்றும் வெள்ளையனே வெளியேறு இயக்கத்தில் பங்கேற்ற காரணத்தால் சிறையில் அடைக்கப்பட்டார். பின்னர், இவர் உத்தரபிரதேச சட்டமன்றத்திலும், இந்திய அரசியலமைப்பு நிர்ணய மன்றத்தின் உறுப்பினராக இருந்தார்.

## இறப்பு
உடல்நலக்குறைவால் அவதிப்பட்டு வந்த பூர்ணிமா, சுதந்திரம் பெற்று சில ஆண்டுகளுக்குப் பிறகு, 1951 ஆம் ஆண்டில் நைனித்தாலில் இறந்தார்.

## மேற்கோள்கள்

பகுப்பு:1951 இறப்புகள்
பகுப்பு:1911 பிறப்புகள்
பகுப்பு:இந்திய அரசியலமைப்பு நிர்ணய மன்ற உறுப்பினர்கள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
எல். பி. ஆர். வர்மா

**இலட்சுமிபுரம் அரண்மனை திருநாள் ரவி வர்மா** (*Lakshmipuram Palace Pooram Thirunal Ravi Varma*) (1926–2003) ஓர் கருநாடக இசைக் கலைஞரும், பாடலாசிரியரும், இசை இயக்கநரும், பாடகரும், திரைக்கதை ஆசிரியரும் மற்றும் நடிகரும் ஆவார்.

## வாழ்க்கை
வர்மா, இந்தியாவின் கேரள மாநிலத்திலுள்ள ( திருவிதாங்கூர் மாநிலத்திலிருந்தது) சங்கனாச்சேரியில் புழவத்து லட்சுமிபுரம் அரண்மனையில் பிறந்தார். இவர் தனது எட்டு வயதில் இசையைக் கற்கத் தொடங்கினார். முத்தையா பாகவதர் , செம்மங்குடி சீனிவாச ஐயர் மற்றும் மதுரை கேசவ பாகவதர் ஆகியோரிடம் பயிற்சி பெற்றார்.

இவர் தென்னிந்தியாவில் ஏராளமான கருநாடக இசை நிகழ்ச்சிகளை நடத்தியுள்ளார். பல மலையாளத் திரைப்படங்களுக்கும் மற்றும் தொழில்முறை நாடகங்களுக்கும்  இசையமைத்துள்ளார். இவரது குடும்பர்ம் பரப்பனங்கடி அரச குடும்பத்தைச் சேர்ந்தது (வடக்கு கேரளாவின் ஒரு பகுதியான மலபார் ). பின்னர் அவர்கள் சங்கனாசேரியில் குடியேறினர். இவர் பொதுவாக மலையாள மொழியில் இசை நிகழ்ச்சிகளை நிகழ்த்தினார். 1978 ஆம் ஆண்டில், இவர் கேரள சங்கீத நாடக அகாடமி விருதைப் பெற்றார்.

மோகன்லால் விசுவநாத பாகவதராக நடித்த *அயிதம்* (1988) என்ற மலையாளத் திரைப்படத்தில்  இவரும் நடித்துள்ளார்.

## இறப்பு
வர்மா தனது 76வது வயதில் 2003 ஜூலை 6 அன்று காலமானார்.  

## மேற்கோள்கள்

பகுப்பு:2003 இறப்புகள்
பகுப்பு:1927 பிறப்புகள்
பகுப்பு:மலையாள மக்கள்
பகுப்பு:இசைக் கலைஞர்கள்
பகுப்பு:கேரள சங்கீத நாடக அகாதமி விருது பெற்றவர்கள்
பென்சோதயசோல்

**பென்சோதயசோல்** (*Benzothiazole*) என்பது C7H5NS என்ற என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் பல்லினவளையச் சேர்மமான இது நிறமற்றதாகவும் பாய்ம நீர்மமாகவும் காணப்படுகிறது. மூலச் சேர்மமான பென்சோதயாசோல் பரவலாகப் பயன்படுத்தப்படவில்லை என்றாலும், இதன் பல வழிப்பெறுதிகள் வணிகப் பொருட்களில் அல்லது இயற்கையில் காணப்படுகின்றன. மின்மினிப் பூச்சி லூசிபெரின் பென்சோதயசோலின் வழிப்பெறுதியாகக் கருதப்படுகிறது.

## கட்டமைப்பு
பென்சோதயாசோல்கள் பென்சீன் வளையத்துடன் இணைக்கப்பட்ட 5-உறுப்புகளுள்ள 1,3-தயாசோல் வளையத்தைக் கொண்டிருக்கும். இருவளையங்களில் உள்ள ஒன்பது அணுக்களும் உடன் இணைக்கப்பட்டுள்ள பதிலீடுகளும் ஒரே தளத்தில் அமைந்துள்ளன.
 
2-மெர்காப்டோ அனிலின் எனப்படும் 2-அமினோதயோபீனால் சேர்மத்துடன் அமிலக் குளோரைடுகளைச் 
சேர்த்து சூடுபடுத்தினால் பென்சோதயசோல் சேர்மத்தை தயாரிக்க இயலும்:
:C6H4(NH2)SH  +  RC(O)Cl  →   C6H4(NH)SCR  +  HCl  +  H2O

## பயன்கள்
பென்சோதயாசோல் சில உணவுகளில் இயற்கையாகவே தோன்றுகிறது.  ஆனால் உணவு சேர்க்கைப் பொருளாகவும் பயன்படுத்தப்படுகிறது. கந்தக வாசனையும் இறைச்சி சுவையும் கொண்டதாக உள்ளது. ஐரோப்பிய உணவுப் பாதுகாப்பு ஆணையத்தின் மதிப்பீட்டில், சுவையூட்டும் பொருளாக உட்கொள்ளும் மதிப்பிடப்பட்ட அளவுகளில் பாதுகாப்புக் கவலை ஏதுமில்லை.

மூலக்கூறின் பல்லின வளைய உள்ளகம் தயாசோல் வளையத்தில் உள்ள தனித்துவமான மெத்தைன் மையத்தில் எளிதாக பதிலீடு செய்யப்படுகிறது. இப்பகுதி தயோபிளேவின் போன்ற சாயங்களில் பல பயன்பாடுகளைக் கொண்ட ஒரு வெப்ப நிலைத்தன்மை கொண்ட எலக்ட்ரான்-திரும்பப் பெறும் பகுதி ஆகும். சில மருந்துகளும் இந்த குழுவைக் கொண்டிருக்கின்றன. ரிலுசோல் மற்றும் பிரமிபெக்சோல் என்பவை எடுத்துக்காட்டுகளாகும். இரப்பரின் கந்தக வலிவூட்டலுக்கான முடுக்கிகள் 2-மெர்காப்டோபென்சோதயாசோல்களை அடிப்படையாகக் கொண்டவை. இந்த வளையம் நேரியல் அல்லாத ஒளியியலில் ஒரு சாத்தியமான அங்கமாகும். பென்சோதயசோல் வழிப்பெறுதி  ஆர்சனிக்கை கண்டறிதலுக்கான சாயமாக பரிந்துரைக்கப்படுகிறது.   
## மேற்கோள்கள்

பகுப்பு:அரோமாட்டிக்கு காரங்கள்
பகுப்பு:பென்சோதயசோல்கள்
சியார்சியா தேசிய காற்பந்து அணி

**சியார்சியா தேசிய காற்பந்து அணி** அல்லது **ஜோர்ஜியத் தேசியக் காற்பந்து அணி** (*Georgia national football team*, ) என்பது ஆண்கள் பன்னாட்டுக்  காற்பந்துப் போட்டிகளில் சியார்சியாவைப் பிரதிநிதித்துவப்படுத்தும் அணியாகும். இது சியார்சியக் கால்பந்துக் கூட்டமைப்பால் கட்டுப்படுத்தப்படுகிறது. சியார்சிய அணியின் முதல் போட்டி 1990 இல் அந்நாடு சோவியத் ஒன்றியத்தின் ஒரு பகுதியாக இருந்தபோது நடைபெற்றது. யூஈஎஃப்ஏ யூரோ 1996 முதல் ஒவ்வொரு பெரிய போட்டிகளுக்கும் சியார்சிய அணி தகுதி பெற முயற்சித்துள்ளது, இந்நாட்டின் முதல் பன்னாட்டுப் பங்கேற்பு யூரோ 2024 இல் ஆகும். சியார்சியத் தேசிய அணியின் உள்ளூர் ஆட்டங்கள் திபிலீசியில் உள்ள போரிசு பைச்சாட்சே தினாமோ திடலில் விளையாடப்படுகின்றன.

சியார்சிய காற்பந்துக் கூட்டமைப்பு ஐரோப்பிய காற்பந்துச் சங்கங்களின் ஒன்றியம், பன்னாட்டுக் காற்பந்துச் சங்கங்களின் கூட்டமைப்பு ஆகியவற்றில் 1992 இல் உறுப்பினரானது, இது சியார்சியாவிற்கு போட்டிகளில் விளையாட உதவியது. இவற்றில் முதலாவது செப்டம்பர் 1994 இல், யூரோ 1996 இற்கான தகுதிப் போட்டியின் ஒரு பகுதியாக மல்தோவாவிடம் 1-0 என்ற கணக்கில் தோல்வியடைந்தது. சியார்சியா தனது குழுவில் மல்தோவா, வேல்சு, அல்பேனியா அணிகளைவிட மூன்றாவது இடத்தைப் பிடித்தது, ஆனால் இரண்டாவது இடத்தைப் பிடித்த பல்கேரியாவில் இருந்து ஏழு புள்ளிகள் பின்தங்கிய நிலையில் இருந்தது.

சியார்சியா பிரான்சில் நடைபெற்ற 1998 உலகக்கோப்பை காற்பந்து போட்டிக்கு விளையாடத் தகுதி பெறவில்லை. அப்போது சியார்சியா பிஃபா உலகத் தரவரிசையில் 42-ஆவது நிலையில் இருந்தது.

யூரோ 2024 இற்கான தகுதி-காண் போட்டியில் 0-0 என்ற கோல் கணக்கில் கிரேக்கத்தை சமன்நீக்கி மோதலில் 4–2 என்ற கணக்கில் தோற்கடித்தது, இது சியார்சியாவின் முதல் பன்னாட்டுப் போட்டிக்கு உத்தரவாதம் அளித்தது.

## மேற்கோள்கள்

## வெளி இணைப்புகள்

* Georgian Football Federation
* Georgia at பன்னாட்டுக் காற்பந்துச் சங்கங்களின் கூட்டமைப்பு
* Georgia at ஐரோப்பிய காற்பந்துச் சங்கங்களின் ஒன்றியம்
* RSSSF archive of results 1990–
* RSSSF archive of most capped players and highest goalscorers
* Archive of results 1990–

பகுப்பு:தேசியக் கால்பந்து அணிகள்
காற்பந்து
மலேசிய இலக்கவியல் அமைச்சர்

**மலேசிய இலக்கவியல் அமைச்சர்** (ஆங்கிலம்: *Minister of Digital of Malaysia*; மலாய்: *Menteri Digital  Malaysia*) என்பவர் மலேசிய இலக்கவியல் அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.

முன்பு இந்த அமைச்சு, **மலேசியத் தொடர்பு மற்றும் பல்லூடகத் துறை அமைச்சு** (*Ministry of Communications and Multimedia of Malaysia*) என்று அழைக்கப்பட்டது. மலேசியப் பிரதமர் டத்தோ ஸ்ரீ அன்வார் இப்ராகிம், 2022 டிசம்பர் 3-ஆம் தேதி, அவரின் அன்வார் இப்ராகிம் அமைச்சரவையை அமைத்தபோது **மலேசிய தொடர்பு மற்றும் இலக்கவியல் அமைச்சு** எனும் பெயரில் ஓர் அமைச்சை நடைமுறைக்குக் கொண்டு வந்தார்.

அன்வார் இப்ராகிம் இரண்டாம் அமைச்சரவை அறிவிக்கப்படுவதற்கு முன்னர், 12 டிசம்பர் 2023-இல், இலக்கவிவல் துறைக்கு **மலேசிய இலக்கவியல் அமைச்சு** என ஒரு புதிய அமைச்சு உருவாக்கப்பட்டது.

## அமைப்பு

* **தகவல் தொடர்பு மற்றும் இலக்கவியல் அமைச்சர்**
** **தகவல் தொடர்பு மற்றும் இலக்கவியல் துணை அமைச்சர்**
*** **பொது செயலாளர்**
**** **துணைப் பொதுச் செயலாளர் (செயல்பாடுகள்)**
**** **மூத்த துணைச் செயலாளர் (மேலாண்மை)**

## இலக்கவியல் அமைச்சர்களின் பட்டியல்
இலக்கவியல் அமைச்சராகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

## மேலும் காண்க
* மலேசிய தொடர்பு மற்றும் இலக்கவியல் அமைச்சு
* மலேசிய தகவல் தொடர்புதுறை அமைச்சர்

## மேற்கோள்கள்

## வெளி இணைப்புகள்
* Ministry of Communications and Multimedia
* Department of Information

பகுப்பு:மலேசிய அமைச்சர்கள்
பகுப்பு:மலேசியாவில் அரசியல்
ஆதித்யா யாதவ்

**ஆதித்யா யாதவ்** (*Aditya Yadav*; பிறப்பு 1988) ஓர் இந்திய அரசியல்வாதியும் பதாயூன் மக்களவைத் தொகுதியின் மக்களவை உறுப்பினரும் ஆவார். இவர் சமாஜ்வாதி கட்சியினைச் சார்ந்தவர்.

## அரசியல் வாழ்க்கை
2024ஆம் ஆண்டு நடைபெற்ற இந்தியப் பொதுத் தேர்தலில், பதாவுன் மக்களவைத் தொகுதியிலிருந்து துர்விஜய் சிங் சக்யாவை (பாஜக) 35,067 வாக்குகள் வித்தியாசத்தில் தோற்கடித்து வெற்றி பெற்றார்.

## இளமை
யாதவ் 1988இல் சிவபால் சிங் யாதவின் மகனாகப் பிறந்தார். யாதவ் லக்னோவின் லா மார்டினியர் கல்லூரியில் பள்ளிப்படிப்பை முடித்தார். கல்லூரி கல்வியினை லக்னோ பல்கலைக்கழகத்திலும் (இளங்கலை வணிக நிர்வாகம்) 2012ஆம் ஆண்டும் 2014-இல் சுற்றுலா நிர்வாகவியலில் முதுகலை பட்டத்தினையும் முடித்தார்.

## தனிப்பட்ட வாழ்க்கை
யாதவ் 10 மார்ச் 2016 அன்று இராஜ்லட்சுமி சிங் யாதவை மணந்தார்

## மேலும் காண்க

* 18வது மக்களவை

## மேற்கோள்கள்

பகுப்பு:1988 பிறப்புகள்
பகுப்பு:இந்திய அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
வி. ஆர். தனம்

**வி. ஆர். தனம்** என்பவர் பழம்பெரும் கருநாடக இசைப் பாடகியும், திரைப்பட நடிகையும், பாடகியும் ஆவார். 

## இவர் பின்னணி பாடிய திரைப்படங்கள் சில
*சாந்த சக்குபாய் (1939)
*அபலை (நடிப்பு, பாடல், 1940)
*சிவகவி (1943)
*கண்ணகி (1942)
*சோகாமேளர் (1942)
*ஹரிச்சந்திரா (1944)

## மேலும் சில தகவல்கள்
பிரபல நடிகை கே. அசுவத்தம்மா சாந்த சக்குபாய் (1939) திரைப்படத்தில் கதாநாயகியாக நடித்தார். இத்திரைப்படம் தயாரிக்கப்படும் போதே அசுவத்தம்மா உடல்நலம் பாதிக்கப்பட்டார். இதனால் இவர் பாட வேண்டிய ஒரு பாடலை வி. ஆர். தனத்தைக் கொண்டு பாடவும் பேசவும் வைத்துப் படத்தில் இணைத்தனர். அவர் *மதனன் மலர் அம்பால் எய்தனன்* என்ற பாடலை அசுவத்தம்மாவிற்காக அவர் இப்படத்தில் பாடினார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:கருநாடக இசைப் பாடகர்கள்
திபு மக்களவைத் தொகுதி

**திபு மக்களவைத் தொகுதி** (*Diphu Lok Sabha constituency*) என்பது வடகிழக்கு இந்திய மாநிலமான அசாம் மாநிலத்தில் உள்ள 14 மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்கு ஒதுக்கப்பட்டுள்ளது.

அசாமில் உள்ள நாடாளுமன்ற மற்றும் சட்டமன்றத் தொகுதிகளின் எல்லை நிர்ணயம் குறித்த இறுதி உத்தரவை இந்தியத் தேர்தல் ஆணையம் 11 ஆகத்து 2023 அன்று வெளியிட்டது.

## சட்டமன்றப் பிரிவுகள்
திபு மக்களவைத் தொகுதியின் கீழ் பின்வரும் சட்டமன்றத் தொகுதிகள் உள்ளன.

## நாடாளுமன்ற உறுப்பினர்கள்

## தேர்தல் முடிவுகள்
### 2024

## மேலும் காண்க
* மக்களவை தொகுதிகளின் பட்டியல்

## மேற்கோள்கள்

பகுப்பு:அசாம் மக்களவைத் தொகுதிகள்
கமலேசு ஜாங்ரே

**கமலேசு ஜாங்ரே** (*Kamlesh Jangre*) இந்திய அரசியல்வாதியும் பாரதிய ஜனதா கட்சியினைச் சேர்ந்த இந்திய நாடாளுமன்ற உறுப்பினர் ஆவார். இவர் ஜன்ஜ்கீர்-சம்பா மக்களவைத் தொகுதியிலிருந்து நாடாளுமன்ற உறுப்பினராக உள்ளார். இவர் அகில பாரத வித்தியார்த்தி பரிசத் உறுப்பினராகவும், பாஜக மகிளா மோர்ச்சா சர்குஜா மாவட்டத் தலைவராகவும் 2015 முதல் 2020 வரை பணியாற்றியுள்ளார். 2024ஆம் ஆண்டு நடைபெற்ற பொதுத்தேர்தலில் மீண்டும் போட்டியிட்டு வெற்றி பெற்று மக்களவை உறுப்பினராகத் தேர்ந்தெடுக்கப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1977 பிறப்புகள்
பகுப்பு:18ஆவது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பெங்காலான் செப்பா மக்களவைத் தொகுதி

**பெங்காலான் செப்பா மக்களவைத் தொகுதி** (மலாய்: *Kawasan Persekutuan Pengkalan Chepa*; ஆங்கிலம்: *Pengkalan Chepa Federal Constituency*; சீனம்: 彭加兰芝柏国会议席) என்பது மலேசியா, கிளாந்தான், கோத்தா பாரு மாவட்டத்தில் அமைந்துள்ள ஒரு மக்களவைத் தொகுதி (**P020**) ஆகும்.

பெங்காலான் செப்பா மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து பெங்காலான் செப்பா மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## பெங்காலான் செப்பா
பெங்காலான் செப்பா நகரம் கிளாந்தான் மாநிலத்தில்; கோத்தா பாரு மாவட்டத்தில் உள்ள ஒரு நகரம். இந்த நகரத்தில்தான், கிளாந்தான் மாநிலத்தின் வானூர்தி நிலையமான சுல்தான் இசுமாயில் பெட்ரா வானூர்தி நிலையம் *(Sultan Ismail Petra Airport)* உள்ளது. 

இந்த நகரம் கிளாந்தான் மாநிலத் தலைநகர் கோத்தா பாருவில் இருந்து 8 கி.மீ.; கோலாலம்பூர் மாநகரில் இருந்து 452 கி.மீ. தொலைவில் அமைந்துள்ளது. 

2020-ஆம் ஆண்டு நிலவரப்படி, கோத்தா பாரு மாவட்டத்தின் மக்கள் தொகை 159,674 என மதிப்பிடப்பட்டு உள்ளது. இந்த மாவட்டம் மாநிலத் தலைநகரான கோத்தா பாரு; பெங்காலான் செப்பா; கெத்தேரே ஆகிய நகரங்களைக் கொண்டுள்ளது.

### பெங்காலான் செப்பா வானூர்தி நிலையம்

சுல்தான் இசுமாயில் பெட்ரா வானூர்தி நிலையத்தை பொதுவாக, பெங்காலான் செப்பா வானூர்தி நிலையம் அல்லது கோத்தா பாரு வானூர்தி நிலையம் என்று அழைப்பது வழக்கம். இந்த வானூர்தி நிலையம், கிளாந்தான், திராங்கானு மாநிலங்களின் மக்களுக்கு வானூர்திச் சேவையை வழங்கும் நிலையமாக விளங்குகிறது.

1980-ஆம் ஆண்டுகளில் கிளாந்தான் மாநிலத்தை ஆட்சி செய்த சுல்தான் இசுமாயில் பெட்ராவின் *(Ismail Petra of Kelantan)* நினைவாக இந்த வானூர்தி நிலையத்திற்குப் பெயரிடப்பட்டது.  

இந்த வானூர்தி நிலையம் முன்னாள் பிரித்தானிய மலாயா இராணுவத்தின் வானூர்தி நிலையமாகும். இரண்டாம் உலகப் போரின் போது மலாயா மீதான சப்பானியர் படையெடுப்பில் இந்த நிலையம் சப்பானியர்களின் தரையிறங்கும் தளமாகப் பயன்படுத்தப்பட்டது.

## பெங்காலான் செப்பா மக்களவைத் தொகுதி

## பெங்காலான் செப்பா மக்களவைத் தேர்தல் முடிவுகள் 2022

## பெங்காலான் செப்பா வேட்பாளர் விவரங்கள்

## மேற்கோள்கள்

## மேலும் காண்க
* கோத்தா பாரு மாவட்டம்
* பெங்காலான் செப்பா 
* கோத்தா பாரு
* கெத்தேரே
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:கிளாந்தான் நாடாளுமன்றத் தொகுதிகள்
மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர்

**மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர்** (ஆங்கிலம்: *Minister of Domestic Trade and Costs of Living of Malaysia*; மலாய்: *Menteri Perdagangan Dalam Negeri dan Kos Sara Hidup*) என்பவர் மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சின் அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.

மலேசியாவின் உள்நாட்டு வணிகம் தொடர்பான நடவடிக்கைகளைக் கண்காணிக்கும் இந்த அமைச்சு; மக்களின் வாழ்க்கைச் செலவுகள் தொடர்பான செயல்பாடுகளிலும் கவனம் செலுத்தி வருகிறது. அண்மைய காலங்களில், வாழ்க்கைச் செலவுகள் குறித்து பொதுமக்களின் புகார்களை உடனுக்குடன் நிவர்த்தி செய்யும் செயல்பாடுகளிலும் இந்த அமைச்சு முனைப்பு காட்டி வருகிறது.

## அமைப்பு

* **உள்நாட்டு வர்த்தகம் மற்றும் வாழ்க்கைச் செலவு அமைச்சர்**
** **உள்நாட்டு வர்த்தகம் மற்றும் வாழ்க்கைச் செலவு துணை அமைச்சர்**
*** **பொது செயலாளர்**
**** **துணைப் பொதுச் செயலாளர்** (**உள்நாட்டு வர்த்தகம்**) (**Domestic Trade**)
**** **துணைப் பொதுச் செயலாளர்** (**நுகர்வோர் மற்றும் மேலாண்மை**) (**Consumerism and Management**)

## அமைச்சர்களின் பட்டியல்
உள்நாட்டு வர்த்தகம் மற்றும் வாழ்க்கைச் செலவு அமைச்சர்களாகப் பின்வரும் நபர்கள் பணியாற்றி உள்ளனர்.

**அரசியல் கட்சிகள்:**

 

### உள்நாட்டு வணிகத் துறை

### வாழ்க்கைச் செலவுகள் துறை
வாழ்க்கைச் செலவுகள் துறை அமைச்சர்களாகப் பின்வரும் நபர்கள் பணியாற்றி உள்ளனர்.

**அரசியல் கட்சி:**

## மேலும் காண்க
* மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சு

## மேற்கோள்கள்

## வெளி இணைப்புகள்
* 

பகுப்பு:மலேசிய அமைச்சர்கள்
பகுப்பு:மலேசியாவில் அரசியல்
கமலேசு தண்டா

**கமலேசு தண்டா** (*Kamlesh Dhanda*) ஓர் இந்திய அரசியல்வாதியும் அரியானா சட்டமன்ற உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார். 2019-இல் அரியானா சட்டமன்றத்திற்கு நடைபெற்ற தேர்தலில் கலாயத் சட்டமன்றத் தொகுதியிலிருந்து அரியானா சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1967 பிறப்புகள்
பகுப்பு:அரியானா சட்டமன்ற உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
ஜூரோங் ஊர்வன பூங்கா

**ஜூரோங் ஊர்வன பூங்கா** (*Jurong Reptile Park*) என்பது சிங்கப்பூரின் ஜுராங் மாவட்டத்தின் பூன் லே திட்டமிடல் பகுதியில் அமைந்துள்ள விலங்கியல் பூங்கா ஆகும். இப்பூங்கா 2 ஹெக்டேர் பரப்பளவில் அமைந்துள்ள ஊர்வன மிருகக்காட்சிசாலை. இது ஆசியாவின் மிகப்பெரிய ஊர்வன பூங்காவாக இருந்தது.

இந்த ஊர்வன பூங்கா செயல்பாட்டிற்கு 2003 வரை ஜுராங் கால்பந்து குழு நிதியுதவி அளித்தது.

## விலங்குகள் மற்றும் கண்காட்சிகள்
ஜூரோங் ஊர்வன பூங்காவில் முதலை, கொமோடோ டிராகன், அனகோண்டா பாம்பு, மலைப்பாம்பு, நாகப்பாம்பு மற்றும் ஆமை உள்ளிட்ட 50க்கும் மேற்பட்ட ஊர்வன சிற்றினங்கள் காட்சிப்படுத்தப்பட்டிருந்தன. இவற்றில் கிட்டத்தட்ட பாதிக்கு மேற்பட்டவை நச்சுத்தன்மை கொண்டவை. இதில் பேரோந்திகள், நூற்றுக்கணக்கான முதலைகள் வாழும் பகுதியில் ஒரு நடைபாதை பாலம், நீருக்கடியில் கண்காணிப்பு மாடம் மற்றும் ஆசிய வெப்பமண்டலக் காட்டின் ஓசை உட்பட முதலைகளின் இரவு நேரத்தை உருவகப்படுத்திய *கேவர்ன் ஆப் டார்க்னசு* எனும் இருள் சூழ் பகுதியும் அடங்கும்.

முதலைக்கு உணவு வழங்கும் நிகழ்வும் ஊர்வன படக் காட்சி நிகழ்ச்சியும் ஏற்பாடு செய்யப்பட்டிருந்தன. பார்வையாளர்கள் பாம்புகள் மற்றும் பிற ஊர்வனவற்றுடன் தங்கள் தாமி படங்களை எடுக்கலாம். ஊர்வன தோலில் செய்யப்பட்ட தயாரிப்புகளைக் காட்சியறையில் வாங்கலாம்.

## மூடல்
சிங்கப்பூரில் 2006ஆம் ஆண்டு ஜூரோங்  ஊர்வன பூங்கா மூடப்படும் போது மிகப் பெரிய விலங்குக் காட்சிச் சாலையாக இருந்தது. பிற பிரபலமான உயிரியல் பூங்காக்களாகிய ஜூரோங் பறவைகள் பூங்கா மற்றும் சிங்கப்பூர் மிருகக்காட்சிசாலை காரணமாக ஜுராங் ஊர்வன பூங்கா மூடப்பட்டது. இந்த தளம் இப்போது *தி வில்லேஜ் @ஜுராங் கில்*லால் ஆக்கிரமிக்கப்பட்டுள்ளது.

## மேற்கோள்கள்

பகுப்பு:சிங்கப்பூர் சுற்றுலாத் தளங்கள்
பகுப்பு:Coordinates on Wikidata
பினாக்கோ அடுக்கு

**பினாக்கோ அடுக்கு** (*Pinacoderm*) அல்லது பினாக்கோடெர்ம் என்பது பஞ்சுயிரி விலங்குகளில் உள்ள மேல் தோலுக்குச் சமமான (கடற்பஞ்சுகளின் தட்டையான புறப்பட்டை உயிரணு) உயிரணுக்களால் ஆன வெளிப்புற அடுக்கு ஆகும்.

## கட்டமைப்பு
பினாக்கோ அடுக்கு தட்டையான புறப்பட்டை உயிரணுக்கள், தட்டையான மேற்புற உயிரணுக்களால் ஆனது. இவை கடற்பாசியின் அளவு மற்றும் வடிவத்தைச் சற்று மாற்ற விரிவடையவோ சுருங்கவோ செய்யலாம். இதில் துளை உயிரணுக்கள், முட்டை வடிவ உயிரணுக்கள் பினகோடெர்மிலிருந்து பட்டி உயிரணு அடுக்கு வரை (பட்டி உயிரணுக்கள் கொண்ட உடல் அடுக்கு) உள்ளன.

## மேற்கோள்கள்

பகுப்பு:பஞ்சுயிரி உடற்கூறியல்
நுண்துளை

**நுண்துளை** (*Micropyle*) என்பது கருமுட்டையினை உள்ளடக்கிய சவ்வில் உள்ள ஒரு துளை ஆகும், இதன் மூலம் ஒரு விந்தணு நுழைகிறது. நுண்துளைகள்  *[[பிளாஸ்மோடியம்]]* போன்ற சில செரிமான நுண்ணுயிரிகள், வித்துயிரிகளின் உயிரணுவின் முன்புறத்தில் காணப்படுகின்றன. நுண் துளைகள் கொண்ட பிற உயிரினங்கள்: *பாம்பிக்சு மாண்டரினா* மற்றும் *செராடிடிசு கேபிடேட்டா* ஆகும்.

## மேற்கோள்கள்

பகுப்பு:இனப்பெருக்கம்
பக்கவாட்டு சுரப்பி

**பக்கவாட்டு சுரப்பி** (*Flank gland*) என்பது சிறப்புச் சுரப்பிகளில் ஒன்றாகும். இது உயிரியின் பக்கங்களிலும் பின்புறத்திலும் அமைந்துள்ளது. இவை வால்கள், மூஞ்சூறு, வெள்ளெலிகள் மற்றும் கிரிச்டிடே குடும்பத்தின் பிற உயிரினங்கள் உள்ளிட்ட சில கொறித்துண்ணிகளில் முக்கியமாகக் காணப்படுகிறது.

பக்கவாட்டு சுரப்பி அடிவயிற்றின் ஒவ்வொரு பக்கத்திலும் பக்கவாட்டில் அமைந்துள்ளது. இது பெரும்பாலும் ஆண் மற்றும் பெண் என இரு உயிரிகளிலும் உள்ளது. இருப்பினும் இது சிற்றினங்கள் அடிப்படையில் மாறுபடும். மேலும் பொதுவாக ஆண்களில் பெரிய அளவில் காணப்படும். சில உயிரிகள், பக்கவாட்டு சுரப்பிகளை பொதுவாகப் பின்னங்கால் மூலம் உராய்ந்து எண்ணெய் பொருளின் சுரப்பை ஏற்படுத்துகிறது. இப்பகுதியில் சுற்றியுள்ள முடி தெளிவாகத் தெரியும். இவை ஒரு வகை இரசாயன வாசனையினை வெளிப்படுத்தும். இந்த வேதிப்பொருள் ஒரே சிற்றினத்தில் மாறுபடுவதுடன், பாலியல் முதிர்ச்சியின் காரணமாகவும் ஒரு தனிநபரில்  வேறுபடுகின்றன. பக்கவாட்டு சுரப்பியின் சுரப்பு வழியாக வாசனை குறித்தல் காணப்படுகிறது. எடுத்துக்காட்டாக, சில ஆண் மைக்ரோடீன் கொறித்துண்ணிகள் இதனைப் பயன்படுத்தி அடையாளமிடுகின்றன. இவை பக்கவாட்டு சுரப்பியைத் தங்கள் காலால் மீண்டும் மீண்டும் சொறிந்து, பல முறை தரையில் வேதிப்பொருளை இடுகின்றன.

ஆதிக்கம் செலுத்தும் தனிநபர்களில் சுரப்பு இடத்தில் ரோமத்தின் பொருத்தம் அடிபணிந்த தனிநபர்களைக் காட்டிலும் மிகவும் வெளிப்படையாகக் காணப்படும். இது சில காட்சி சமிக்ஞையாகச் செயல்படுகிறது. ஆண் தங்க வெள்ளெலிகள் மற்றும் ஆய்வக எலிகள் சண்டையிடுவதற்கான சோதனை சான்றுகளும் உள்ளன. இதன் பிறகு வெற்றி பெற்ற உயிரி பிறவற்றை விட வாசனையை அதிகம் குறிக்கும். இது ஆதிக்கம் செலுத்தும் உயிரியால் தங்களுக்கான பிராந்தியத்தை நிறுவப் பயன்படுத்தப்படுகிறது. கொறித்துண்ணிகள் தனிநபர்களின் இச்சுரப்பு நாற்றங்களை நினைவில் வைத்திருக்க முடியும் என்பதற்கும், பழக்கமானவர்களுக்கும் இல்லாதவர்களுக்கும் இடையில் பாகுபாடு காட்ட முடியும் என்பதற்கும் சான்றுகள் உள்ளன. நாற்றங்களின் இரசாயனக் குணங்கள் மிகவும் ஒத்திருந்தாலும் கூட, இவை பழக்கமில்லாத உறவினர்களுக்கும் அல்லாதவர்களுக்கும் இடையில் பாகுபாட்டைக் காட்ட முடியாது. கூடுதலாக, பெண் தங்க வெள்ளெலிகள் பழக்கமான உறவினர் அல்லாத நாற்றங்களுக்குப் பாலியல் விருப்பத்தைக் காட்டுகின்றன. பக்கச் சுரப்பியின் அளவு தனிநபர்களிடையே வேறுபடுகிறது. இருப்பினும் பக்கச் சுரப்பிகளின் அளவு மற்றும் ஆண்களில் இனப்பெருக்க வெற்றி இடையிலான தொடர்பு குறித்த ஆய்வுகள் முரண்பட்ட முடிவுகளைத் தருகின்றன.

## மேற்கோள்கள்

பகுப்பு:சுரப்பிகள்
பகுப்பு:கொறிணிகள்
புழையுடலி குழி

**புழையுடலி குழி** (*Spongocoel*) *பாராகாசுடர்* (அல்லது *பாராகாசுட்ரிக் குழி*) என்றும் அழைக்கப்படுகிறது. இது புழையுடலிகளின் பெரிய, மைய குழி ஆகும். நீரானது நூற்றுக்கணக்கான சிறிய துளைகள் வழியாக புழையுடலி குழிக்குள் நுழைகிறது (ஆசுடியா-உள் செல் துளை). உள்ளே நுழைந்த நீரானது பஞ்சுயிரியின் மேற்பகுதியில் காணப்படும் பெரிய திறப்பு (ஆசுகுலம்) வழியாக வெளியேறும். கடற்பாசி உடல் அமைப்பினைப் பொறுத்து (இது அஸ்கோனாய்டு, சைக்கோனாய்டு அல்லது லுகோனாய்டு), புழையுடலி குழி கடற்பாசியின் எளிய உட்புறப் பகுதியாகவோ அல்லது ஒரு சிக்கலான கிளைகளுடன் கூடிய உள் கட்டமைப்பாகவோ இருக்கலாம். உடல் திட்டம் அல்லது வகுப்பைப் பொருட்படுத்தாமல், புழையுடலி குழி வரிசையாக அமைந்த கொயனோ உயிரணுக்களால் சூழப்பட்டுள்ளது. இவை கசையிழையினைக் கொண்டுள்ளன. இவை புழையுடலி குழியினுள் நுழையும் நீரைத் தள்ளி, நீரோட்டத்தை உருவாக்குகின்றன.

புழையுடலி குழி பல்வேறு வகையான உயிரணு வகைகளால் வரிசையாகச் சூழப்பட்டுள்ளது. இவை ஒவ்வொன்றும் ஒரு தனித்துவமான செயல்பாட்டைக் கொண்டுள்ளன.

* துளை உயிரணுக்கள்- கடற்பாசியின் துளைகளை வரிசைப்படுத்தி, உயிரினத்திற்குள் நீர் செல்ல வழிவகுக்கும் கட்டமைப்பாகும்
* கொயனோசைட்டுகள் -கடற்பாசியின் நிலையான வடிகட்டி உணவளிக்கும் பொறிமுறைக்கு உள்நோக்கி நீரோட்டங்களை உருவாக்கும் கசையிழைகளுடன் கூடிய அமைப்பாகும்
* அமீபா உயிரணுக்கள் - உணவைக் கொண்டு செல்வதன் மூலமும்/அல்லது சேமிப்பதன் மூலமும் கழிவுகளை வெளியேற்றுவதன் மூலமும் கடற்பாசிக்குள் பல்வேறு செரிமானச் செயல்பாடுகளைச் செய்யும் இயக்க உயிரணுக்கள்.

## மேற்கோள்கள்

பகுப்பு:பஞ்சுயிரி உடற்கூறியல்
மெத்தில் வினைல் ஈதர்

**மெத்தில் வினைல் ஈதர்** (*Methyl vinyl ether*) என்பது C3H6O என்ற மூலக்கூற்று வாய்பாடும் CH3OCH=CH2 என்ற வேதியியல் வாய்ப்பாடும் கொண்ட ஒரு கரிம சேர்மமாகும். நிறமற்ற வாயுவான இது ஓர் எளிமையான ஈனால் ஈதர் என்று வகைப்படுத்தப்படுகிறது. அறை வெப்பநிலையில் நீர்மமாகக் காணப்படும் எத்தில் வினைல் ஈதர் போலவே இதுவும் ஒரு செயற்கை கட்டுமானத் தொகுதியாகப் பயன்படுத்தப்படுகிறது. 

## தயாரிப்பு
ஒரு காரத்தின் முன்னிலையில் அசிட்டிலீன் மற்றும் மெத்தனாலை வினைபுரியச் செய்து மெத்தில் வினைல் ஈதரை தயாரிக்கலாம்.

## வினைகள்
மெத்தில் வினைல் ஈதர் மூலக்கூறின் ஆல்க்கீன் பகுதி பல வழிகளில் வினையாற்றுகிறது. இப்பண்பு பலபடியாக்கல் வினைக்கும் பாலிவினைல் ஈதர்களை உருவாக்கவும் வழிவகுக்கிறது. பலபடியாக்கல் வினை பொதுவாக போரான் முப்புளோரைடு போன்ற இலூயிசு அமிலங்களைக் கொண்டு தொடங்கப்படுகிறது.. வினைல் அசிடேட்டு மற்றும் வினைல் குளோரைடு ஆகியவற்றை பலபடியாக்கம் செய்து முறையே பாலிவினைல் அசிடேட்டு மற்றும் பாலிவினைல் குளோரைடை உருவாக்குவது போன்ற வினைத்திறன் முறையை இவ்வினையும் ஒத்ததாக உள்ளது.

மெத்தில் வினைல் ஈதர் [4+2] வளையக்கூட்டு வினைகளிலும் பங்கேற்கிறது. அக்ரோலின் உடனான இதன் வினை குளுடரால்டிகைடை வணிக ரீதியாகத் தயாரிக்கும் முறையின் முதல் படியாகும்.

ஆக்சிசனை ஒட்டிய வினைல் கார்பனில் ஆல்க்கீனை புரோட்டான் நீக்கம் செய்ய இயலும். குறிப்பாக, இந்த அணுகுமுறை சிலிக்கான், செருமேனியம் மற்றும் வெள்ளீயம் ஆகியவற்றின் பல்வேறு அசைல் வழிப்பெறுதிகளை தயாரிக்க அனுமதிக்கிறது. இவற்றை மற்ற வழிகளில் எளிதாக உருவாக்க முடியாது.

## நச்சுத்தன்மை
வினைல் ஈதர்களின் நச்சுத்தன்மை பெரிதும் ஆராயப்படுகிறது. ஏனெனில் இருவினைல் ஈதர் ஒரு மயக்க மருந்தாகப் பயன்படுத்தப்படுகிறது. மெத்தில் வினைல் ஈதரின் உயிர் கொல்லும் அளவு 4 கி/கி.கி (எலிகள், வாய்வழி) என்பதை விட அதிகமாக உள்ளது.

## மேற்கோள்கள்

பகுப்பு:ஈதர்கள்
பகுப்பு:வினைல் சேர்மங்கள்
திரெடோடிக்டிடே

**திரெடோடிக்டிடே** என்பது செப்ட்ருலோபோரா வரிசையில் உள்ள கண்ணாடி கடற்பாசிகளின் குடும்பமாகும்.

## பேரினங்கள்
*திரெடோடிக்டிடே* குடும்பத்தில் பின்வரும் பேரினங்கள் உள்ளன.

* *அனோமோகோன்* இஜிமா, 1927
* *கெக்சாக்டினெல்லா* கார்ட்டர், 1885
* *சைலோகாலிக்சு* இஜிமா, 1927
* *இசுகிளிரோதாம்னபிசு* வில்சன், 1904
* *இசுகிளிரோதாம்னசு* மார்சல், 1875
* *திரெடோகாலிக்ஸ்* சூல்சு, 1901
* *திரிடோடிக்டைம்* சூல்சு, 1886

## மேற்கோள்கள்

பகுப்பு:புழையுடலிகள்
அனோமோகோன்

***அனோமோகோன்*** என்பது கண்ணாடி பஞ்சுயிரிப் பேரினம் ஆகும். இது திரெடோடிக்டிடே குடும்பத்தின் கீழ் உள்ளது.

இப்பேரினத்தின் கீழ் மூன்று சிற்றினங்கள் உள்ளன. இவை:

* *அனோமோகோன் எக்சுபான்சா* 
* *அனோமோகோன் பர்கேட்டா* 
* *அனோமோகோன் குளோப்சா*

## மேற்கோள்கள்
கபுர்தலாவின் தாரா தேவி

**தாரா தேவி** (*Tara Devi*) (22 ஜனவரி 1911-8 டிசம்பர் 1946), செக் நாட்டைச் சேர்ந்த நடிகையும் மற்றும் நடனக் கலைஞரும் ஆவார். இவர் 1942 ஆம் ஆண்டில் இந்தியாவின் கபூர்தலா சமஸ்தானத்தைச் சேர்ந்த மன்னர் ஜகத்ஜித் சிங்கின் ஆறாவது மனைவியாக இருந்தார். வியன்னாவில் தாரா தேவி பர்க் நாடக அரங்கத்தில் என்ரிக் இப்சானின் நாடகமான *பீர் கின்ட்*  என்ற நாடகத்தில் அனித்ராவாக நடித்தபோது இவர்கள் சந்தித்து திருமணம் செய்து கொண்டனர். 

1945 ஆம் ஆண்டில் இவர்கள் இருவரும் பிரிந்தனர். அதைத் தொடர்ந்து தாரா தேவி  அமெரிக்கா திரும்பத் திட்டமிட்டார். ஆனால் அனுமதி மறுக்கப்பட்டது. 1946 டிசம்பர் 8 அன்று, தாரா தேவி புது தில்லியிலுள்ள குதுப் மினாரிலிருந்து விழுந்து இறந்தார். 

## ஆரம்பகால வாழ்க்கை.
நினா என்றும் அழைக்கப்படும் தாரா தேவி, வியன்னாவின் நடிகை மரியா எலனோரா குரோசுபுக்கு யூஜெனி குரோசுப் எனப் பிறந்தார்.{{Efn|பெரும்பாலான ஆதாரங்கள் தாரா தேவியின் புனைப்பெயராக நினா என்ற பெயரைக் குறிப்பிடுகின்றன. ஜகத்ஜித்தின் ஆட்சியின் போது முன்னாள் கபுர்தலா அமைச்சரான திவான் ஜர்மானி தாஸ், மகாராணி என்ற புத்தகத்தில் தாரா தேவிக்கு ஒரு அத்தியாயத்தை அர்ப்பணித்தார். அதில் தாயை நினா என்றும் பாட்டியை பூரா என்றும் குறிப்பிடுகிறார். 1918 ஆம் ஆண்டின் வியன்னாவின் கத்தோலிக்க திருச்சபை பதிவுகள் இவரது பிறந்த தேதியை 22 ஜனவரி 1911 என ஆவணப்படுத்துகின்றன, மேலும் இவரை சட்டவிரோதமாக பிறந்த பெண் என்று விவரிக்கின்றன.

## குறிப்பு

## மேற்கோள்கள்

பகுப்பு:1946 இறப்புகள்
பகுப்பு:1911 பிறப்புகள்
இர. பி. பட்நாயக்

**இரவீந்திர பிரசாத் பட்நாயக்** (*Ravindra Prasad Patnaik*) ஓர் இந்திய இசையமைப்பாளரும், பாடகரும், நடிகரும், திரைக்கதை ஆசிரியரும் மற்றும் திரைப்பட இயக்குநரும் ஆவார். இவர் தெலுங்கு, கன்னடம் மற்றும் தமிழ் மொழிப் படங்களில் பணியாற்றுகிறார். இவர் மூன்று தென்னிந்திய பிலிம்பேர் விருதுகளையும் மூன்று நந்தி விருதுகளையும் பெற்றுள்ளார். இவர் தனது நேரடி இசை நிகழ்ச்சிகளை நிகழ்த்துவதற்காக உலகம் முழுவதும் சுற்றுப்பயணம் செய்துவருகிறார்..

பட்நாயக் திரைப்பட இயக்குநராக வேண்டும் என்ற விருப்பத்துடன் திரைப்படத் துறையில் நுழைந்தார். முதலில் *நீகோசம்* திரைப்படத்தின் மூலம் இசையமைப்பாளராக தனது தொழில் வாழ்க்கையைத் தொடங்கினார். ஒளிப்பதிவாளராக இருந்து இயக்குநராக மாறிய தேஜா இவருக்கு *சித்திரம்* படத்தின் மூலம் ஒரு வாய்ப்பை கொடுத்தார். பட்நாயக் 2008 ஆம் ஆண்டு வெளியான *அந்தமைன மனசுலோ* படத்தின் மூலம் இயக்குநராக அறிமுகமானார். பின்னர், *மனலோ ஒக்கடு* படத்தை இயக்கினார். இவரது சகோதரர் கௌதம் பட்நாயக் என்பவரும் *கேராட்டம்* (2011) என்ற திரைப்படத்தின் மூலம் இயக்குநராக அறிமுகமானார்.

## மேற்கோள்கள்

## வெளி இணைப்புகள்
* 
* 
* 

பகுப்பு:தெலுங்குத் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:1972 பிறப்புகள்
சுக்ஜித் சிங் (இராணுவ வீரர்)

**சுக்ஜித் சிங்** (*Sukhjit Singh*)  (பிறப்பு அக்டோபர் 15,1934) ஓர் முன்னாள் இந்திய இராணுவ அதிகாரியாவார். 1971 இல் நடைபெற்ற இந்தியா-பாக்கிஸ்தான் போரில் பசந்தர் என்ற இடத்தில் எதிரிகளை எதிர்கொண்டதில் இவரது தலைமை மற்றும் தைரியத்திற்காக, இந்தியாவின் இரண்டாவது மிக உயர்ந்த விருதான மகா வீர சக்கரம் இவருக்கு வழங்கப்பட்டது.

## ஆரம்பகால வாழ்க்கை.
இளவரசர் சுக்ஜித் சிங் 1934 அக்டோபர் 15 அன்று பெங்களூரில் பட்டத்து இளவரசரான பரம்ஜித் சிங் சாகிப் பகதூர் (ஜகத்ஜித் சிங்கின் மகன்) அவரது இரண்டாவது மனைவி லீலாவதி தேவி என்பவருக்கு இரண்டாவது குழந்தையாக பிறந்தார்.

தேராதூனின் தூன் பள்ளியில் கல்வி பயின்ற இவர், பின்னர் இந்தியப் படைத்துறைக் கல்விக்கூடத்தில் இராணுவப் பயிற்சிப் பெற்றார்.

## இராணுவப் பணி
1971ஆம் ஆண்டு நடைபெற்ற இந்தியா-பாக்கித்தான் போரின்போது, படைப்பகுதித் தலைவர் சுக்ஜித் சிங் லெப்டினன்ட் கர்னல் பதவியை வகித்தார். பசந்தர் போரில், டிசம்பர் 8ஆம் தேதி இரவு, படைப்பிரிவு பாக்கித்தான் எல்லைக்குள் நுழைந்து நைனான் கோட் அருகே தன்னை நிலைநிறுத்திக் கொண்டது. டிசம்பர் 10 அன்று, பாக்கித்தான் படைகள் தாக்குதலை நடத்தின. அதை சுக்ஜித் சிங்கின் படைப்பிரிவு வெற்றிகரமாக எதிர்த்தது. ஒரே ஒரு பீரங்கி வண்டி மட்டுமே இழந்த பிறகு இவரது பிரிவு பாக்கித்தான் படையை பின்வாங்க கட்டாயப்படுத்தியது. அடுத்த நாள், நடந்த சண்டையில், இவரது படைப்பிரிவு எதிரிகளின் எட்டு பீரங்கி வண்டிகளை அழித்தது. மேலும் ஒரு சிலரை கைது செய்தது.

## விருது
பசந்தர் போரில் லெப்டினன்ட் கர்னல் சுக்ஜித் சிங்கின் முயற்சிகளை அங்கீகரிக்கும் வகையில், இந்தியாவின் இரண்டாவது மிக உயர்ந்த விருதான மகா வீர சக்கரம் விருது வழங்கப்பட்டது.

## மேற்கோள்கள்

பகுப்பு:மகாவீர் சக்கரம் விருது பெற்றவர்கள்
பகுப்பு:வாழும் மக்கள்
பகுப்பு:1934 பிறப்புகள்
தக்குமல்லா பிரசாதா ராவ்

**தக்குமல்லா பிரசாதா ராவ்** (*Daggumalla Prasada Rao*) ஓர் இந்திய அரசியல்வாதியும் மக்களவை உறுப்பினரும் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் சித்தூர் மக்களவைத் தொகுதியிலிருந்து இந்திய நாடாளுமன்ற மக்களவைக்கு உறுப்பினராகத் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.

## மேலும் காண்க

* 18வது மக்களவை
* தெலுங்கு தேசம் கட்சி
* சித்தூர் மக்களவைத் தொகுதி

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச மக்கள்
பகுப்பு:வாழும் மக்கள்
கோத்தா பாரு மக்களவைத் தொகுதி

**கோத்தா பாரு மக்களவைத் தொகுதி** (மலாய்: *Kawasan Persekutuan Kota Bharu*; ஆங்கிலம்: *Kota Bharu Federal Constituency*; சீனம்: 哥打峇鲁国会议席) என்பது மலேசியா, கிளாந்தான், கோத்தா பாரு மாவட்டத்தில் அமைந்துள்ள ஒரு மக்களவைத் தொகுதி (**P021**) ஆகும்.

கோத்தா பாரு மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கோத்தா பாரு மக்களவைத் தொகுதி, மலேசிய நாடாளுமன்றத்தின் மலேசிய மக்களவையில் பிரதிநிதிக்கப் படுகிறது. 

## கோத்தா பாரு
கோத்தா பாரு நகரம் கோத்தா பாரு மாவட்டத்தில் அமைந்துள்ள  கிளாந்தான் மாநிலத்தின் தலைநகரம் ஆகும். தீபகற்ப மலேசியாவின் வடகிழக்குப் பகுதியில், தாய்லாந்து எல்லைக்கு அருகில், கிளாந்தான் ஆற்றின் முகத்துவாரத்தில் கோத்தா பாரு மாநகரம் அமைந்து உள்ளது.

கோத்தா பாரு 19-ஆம் நூற்றாண்டின் பிற்பகுதியில் நிறுவப்பட்டது. இந்த நகரம் நிறுவப்படுவதற்கு முன்பு, கோத்தா பாருவில் கிளாந்தானின் அரச அரண்மனை இருந்தது. 1844-ஆம் ஆண்டில் கிளாந்தான் சுல்தான் முகமது II (*Sultan Muhammad II*), கோத்தா பாருவைக் கிளாந்தான் மாநிலத் தலைநகரமாக மாற்றி அமைத்தார். 

### இரண்டாம் உலகப் போர்

இரண்டாம் உலகப் போரின் போது, கோத்தா பாருவில் இருந்து சுமார் 10 கி.மீ. (6.2 மைல்) தொலைவில் இருந்த பந்தாய் சபாக் எனும் கடற்கரை கிராமம்தான், சப்பானியப் படையெடுப்புப் படைகளின் தரையிறங்கும் இடமாக இருந்தது. 

கோத்தா பாருவின் மக்கள் தொகையில் பெரும்பான்மையான மக்கள் கிளாந்தானிய மலாய் இனத்தவர்கள் ஆவர். கோத்தா பாருவில் பேசப்படும் மொழியைக் கிளாந்தான்-பட்டாணி மலாய் மொழி என்று அழைக்கிறார்கள். இந்த நகரில் சீன மக்களும் ஓரளவிற்கு அதிகமாக உள்ளனர். இந்தியர்கள் மிகவும் குறைவு.
## கோத்தா பாரு மக்களவைத் தொகுதி

## கோத்தா பாரு மக்களவைத் தேர்தல் முடிவுகள் 2022

## கோத்தா பாரு வேட்பாளர் விவரங்கள்

## மேற்கோள்கள்

## மேலும் காண்க
* கோத்தா பாரு மாவட்டம்
* பெங்காலான் செப்பா 
* கோத்தா பாரு
* கெத்தேரே
* குபாங் கிரியான்
* பாசிர் மாஸ் 
* பாசிர் பூத்தே
* பாச்சோக்
* **[[மலேசியத் தேர்தல் தொகுதிகள்]]**

## வெளி இணைப்புகள்

பகுப்பு:கிளாந்தான் நாடாளுமன்றத் தொகுதிகள்
கா. மோ. அரிசு பாலயோகி

**கா. மோ. அரிசு பாலாயோகி** (*Harish Balayogi GM*) என்பவர் இந்தியாவின் 18வது மக்களவை உறுப்பினராக உள்ளார். இவர் உலங்கூர்தி விபத்தில் இறந்த 12ஆவது மக்களவை சபாநாயகராகப் பணியாற்றிய காந்தி மோகன சந்திர பாலயோகி மகன் ஆவார். இவரின் தந்தை மற்றும் தாய் இருவரும் அமலாபுரம் மக்களவைத் தொகுதி நாடாளுமன்ற மக்களவை உறுப்பினர்களாகப் பணியாற்றினர்.

## கல்வி
அரிசு பாலயோகி, கீதம் பல்கலைக்கழகத்தில் வணிக மேலாண்மை இளங்கலைப் பட்டம் பெற்றவர் ஆவார்.

## அரசியல்
அரிசு பாலயோகி, தெலுங்கு தேசம் கட்சி உறுப்பினராக உள்ளார். இவர் 2019 இந்தியப் பொதுத் தேர்தலில் அமலாபுரம் மக்களவைத் தொகுதியில் வேட்பாளராகப் போட்டியிட்டுச்  சிந்தா அனுராதாவிடம் தோல்வியடைந்தார். 2024 இந்தியப் பொதுத் தேர்தலில், இவர் மீண்டும் சித்தூர் தொகுதியில் போட்டியிட்டு 342,196 வாக்குகள் வித்தியாசத்தில் இராபகா வர பிரசாதா ராவைத் தோற்கடித்தார் மக்களவை உறுப்பினர் ஆனார்.

## தேர்தல் புள்ளிவிவரங்கள்

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:18ஆவது மக்களவை உறுப்பினர்கள்
இராஜ்பால் சிங் ஜாதவ்

**இராஜ்பால் சிங் மகேந்திரசின் ஜாதவ்** (*Rajpalsinh Jadav*) இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் குசராத்தின் கலோலைச் சேர்ந்தவர். ஜாதவ் குசராத்தின் பஞ்ச்மகால் மக்களவைத் தொகுதியிலிருந்து 2024 இந்தியப் பொதுத் தேர்தல் மூல நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சி சேர்ந்தவர் 

## மேற்கோள்கள்

பகுப்பு:வாழும் மக்கள்
பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:18ஆவது மக்களவை உறுப்பினர்கள்
கிருஷ்ண பிரசாத் தென்னெட்டி

**கிருஷ்ண பிரசாத் தென்னெட்டி** (*Krishna Prasad Tenneti*) என்பவர் மேனாள் இந்தியக் காவல்பணி அதிகாரியும், இந்திய அரசியல்வாதியும் இந்திய மக்களவை உறுப்பினரும் ஆவார். இவர் 2024 இந்தியப் பொதுத் தேர்தலில் ஆந்திரப் பிரதேச பாபட்லா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.

## கல்வி
தென்னெட்டி ஆந்திரப் பிரதேசம் வாரங்கல்லில் உள்ள தேசியத் தொழில்நுட்ப நிறுவனத்தில் இளங்கலை பொறியியல் பட்டமும், அகமதாபாத்தில் உள்ள இந்திய மேலாண்மை நிறுவனத்தில் முதுநிலை மேலாண்மை பட்டயத்தையும் பெற்றுள்ளார்.

## தொழில்
தென்னெட்டி 1986ஆம் ஆண்டு ஆந்திரப் பிரதேசத்தினைச் சேர்ந்த இந்தியக் காவல்பணி சேவை அதிகாரியாகவும், 2014 முதல் தெலங்காணாவில்  ஓய்வு பெறும் வரையிலும் பணியாற்றினார். இவர் தற்போது சாம்செட்பூரில் உள்ள தேசியத் தொழில்நுட்ப நிறுவனத்தில் ஆளுநர்கள் குழு உறுப்பினராகவும் உள்ளார்.

## மக்களவை உறுப்பினர்
தென்னட்டி 2024 இந்தியப் பொதுத் தேர்தலில் ஆந்திரப் பிரதேச பாபட்லா மக்களவை தொகுதியில் தெலுங்கு தேசம் கட்சி வேட்பாளராகப் போட்டியிட்டு இந்திய நாடாளுமன்ற  மக்களவை உறுப்பினராகத் தேர்ந்தெடுக்கப்பட்டார்.

## மேலும் காண்க

* 18வது மக்களவை

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:ஆந்திரப் பிரதேச அரசியல்வாதிகள்
பகுப்பு:இந்திய காவல் பணி அதிகாரிகள்
பகுப்பு:தெலுங்கு தேசம் கட்சி அரசியல்வாதிகள்
சுதீப் பந்தோபாத்யாய்

**சுதீப் பந்தோபாத்யாய்** (*Sudip Bandyopadhyay*; பிறப்பு 10 திசம்பர் 1952) என்பவர் ஓர் இந்திய அரசியல்வாதியும் நாடாளுமன்ற உறுப்பினரும் ஆவார். சுதீப் பந்தோபாத்யாய் ஐந்து முறை மக்களவை உறுப்பினராக இருந்துள்ளார். ஏற்கனவே 12, 13, 15, 16, 17ஆவது மக்களவையில் உறுப்பினராகப் பணியாற்றிய இவர் மீண்டும் 18ஆவது மக்களவை உறுப்பினராகத் தேர்ந்தெடுக்கப்பட்டுள்ளார். இவர் மேற்கு வங்காளத்தின் கொல்கத்தா வடக்குத் தொகுதியைப் பிரதிநிதித்துவப்படுத்துகிறார். இவர் அகில இந்திய திரிணாமுல் காங்கிரசு கட்சியின் உறுப்பினராக உள்ளார். இவர் அகில இந்திய திரிணாமுல் காங்கிரசு கட்சியின் மக்களவைக் குழுத் தலைவராகவும் உள்ளார்.

## அரசியல் வாழ்க்கை
3 சனவரி 3 அன்று, மத்தியப் புலனாய்வுப் பிரிவின் (சிபிஐ) விசாரணையின் பின்னர், நடந்து வரும் விசாரணையில் இவர் ஒத்துழைக்கவில்லை என்றும், ரோஸ் வேலி குழுமம் என்ற பொன்சி நிறுவனத்தில் முறைகேடுகளில் ஈடுபட்டதாகக் கூறப்பட்டதாகவும் பந்தோபாத்யாய் கைது செய்யப்பட்டார்.

2019ஆம் ஆண்டு வேட்பு மனுத் தாக்கல் செய்தபடி, இவர் 6 கோடி ரூபாய் சொத்துக்களைக் கொண்டுள்ளார்.

## வகித்தப் பதவிகள்

## மேலும் காண்க

* 12ஆம், 13வது மற்றும் 15வது மக்களவை
* 17ஆவது மக்களவை
* 18ஆவது மக்களவை
* மக்களவை
* இந்திய அரசியல்
* இந்திய நாடாளுமன்றம்
* இந்திய அரசு
* அகில இந்திய திரிணாமுல் காங்கிரஸ்
* மேற்கு வங்காளம்

## மேற்கோள்கள்

பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1952 பிறப்புகள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
ரிக்கி ஆ. ஜே. சிங்கன்

**ரிக்கி ஆண்ட்ரூ ஜே. சிங்கன்** (*Ricky AJ Syngkon*, 1971 (அ) 1972 – 19 பெப்ரவரி 2026) என்பவர் மேகாலயாவைச் சேர்ந்த இந்திய அரசியல்வாதியும் மக்களவை உறுப்பினரும் ஆவார். இவர் மேகாலயா மாநிலத்தின் சில்லாங் மக்களவைத் தொகுதி உறுப்பினரும் ஆவார்.

## அரசியல் வாழ்க்கை
சிங்கான், 2024 இந்தியப் பொதுத் தேர்தலில், சில்லாங் மக்களவைத் தொகுதியில் மேகாலயா மக்கள் குரல் கட்சி சார்பில் போட்டியிட்டு 18ஆவது மக்களவை உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2026 இறப்புகள்
பகுப்பு:18ஆவது மக்களவை உறுப்பினர்கள்
பகுப்பு:மேகாலயா அரசியல்வாதிகள்
இரமண கோகுலா

**இரமண கோகுலா** (Ramana Gogula) ஓர் இந்திய-அமெரிக்க இசையமைப்பாளரும் மற்றும் திரைப்பட இசைப் பாடகர் மற்றும் இந்திய பாப் பாடகரும், தொழில்முனைவோரும் மற்றும் துணிகர முதலீட்டாளரும் ஆவார்.  *பிரேமண்டே இதேரா* (1998), *தம்முடு* (1999), பத்ரி (2000) , ஜானி (2003) , *லட்சுமி* (2006), *அன்னவரம்* (2006) , *யோகி* (2007) ஆகியவை இவரது இசையில் வெளியான குறிப்பிடத்தக்க திரைப்படங்களாகும். இவர் தொடர்ச்சியாக பவன் கல்யாணுடன் இணைந்து பணியாற்றியுள்ளார்.

## ஆரம்பகால வாழ்க்கை மற்றும் தொழில்
1996 ஆம் ஆண்டில், மிஸ்டி ரிதம்ஸ் என்ற இவரது இசைக்குழு *ஆயி லைலா என்ற* இந்திய பாப் இசைத் தொகுப்பை வெளியிட்டது. இது இந்தியாவிலுள்ள முக்கிய இசைத் தொலைக்காட்சி நிறுவங்களான எம்டிவி மற்றும் சேனல் [வி] ஆகியவற்றில் தரவரிசையில் முத்லிடம் பிடித்தது. பின்னர் இவர் தெலுங்குத் திரைப்படத்துறையில் நுழைந்தார். மேலும் கன்னடம் மற்றும் தமிழ் மொழிகளில் ஒரு சில படங்களுடன் சேர்த்து சுமார் 25 படங்களுக்கு பாடல்கள் மற்றும் பின்னணி இசையை வழங்கியுள்ளார்.

ஒரு தொழில்முனைவோராக, ரமணா கோகுலா கல்வித் துறையில் *லிக்விட் கிரிஸ்டல்* போன்ற தொடக்க நிறுவனங்களையும், கிராமங்களுக்கு சூரிய விளக்குகளை வழங்கும் நிறுவனத்தையும் நிறுவினார். இவர் ஸ்டான்லி பிளாக் &amp;amp; டெக்கர், இன்க் நிறுவனத்தில்  துணைத் தலைவராகவும், ஆன்தில் வென்ச்சர்ஸில் ஒரு துணிகர முதலீட்டாராகவும் உள்ளார். *சைபேஸ்* என்ற பன்னாட்டு வ்விருவனத்தில் தெற்காசியாவின் நிர்வாக இயக்குநராகவும் இருந்தார்.

## மேற்கோள்கள்

## வெளி இணைப்புகள்
* 

பகுப்பு:கன்னடத் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:வாழும் மக்கள்
தயா சிங் பேடி

தூதர் லெப்டினன்ட்-கர்னல் **பாபா தயா சிங் பேடி** (*Baba Daya Singh Bedi*) (1899 &#x2013; 1975) ஓர் இந்திய இராஜதந்திரியும், இந்திய ஆட்சிப் பணி பணியாளரும் மற்றும் பிரித்தானிய இந்திய இராணுவத்தில் பணியாற்றிய ஒரு குதிரைப்படை அதிகாரியும் ஆவார். 1948 முதல் 1951 வரை ஆத்திரேலியாவுக்கான முதல் உயர் ஆணையராகவும்  மற்றும் 1951 முதல் 1956 வரை கூர்க் மாநிலத்தின் தலைமை ஆணையராகவும் இருந்தார். 

## தனிப்பட்ட வாழ்க்கை
தயா சிங் பேடி (1899-1975) பஞ்சாப் மாகாணத்தில் செல்வாக்குடன் இருந்த சீக்கிய ஆன்மீக மற்றும் அரசியல் தலைவரான ராஜா சர் குர்பக்சு சிங் பேடிக்கு மகனாகப் பிறந்தார். தயா சிங் பேடி பீபி ஆனந்த் கௌர் தால் என்பவரை மணந்தார்.

## தொழில் வாழ்க்கை
பேடி ஜூலை 1921 இல் பிரித்தானிய இந்திய இராணுவத்தின் இந்திய அதிகாரியாக நியமிக்கப்பட்டார். மேலும் இவர் செப்டம்பர் 1928 இல் இந்திய அரசியல் சேவைக்கு மாற்றப்படுவதற்கு முன்பு லெப்டினென்ட் பதவிக்கு உயர்த்தப்பட்டார். பின்னர் 1947 ஆம் ஆண்டில் நேபாளத்தில் இவர் பணியாற்றியபோது இவருக்கு கௌரவ லெப்டினன்ட் கர்னல் பதவி வழங்கப்பட்டது.

இவர் 1928 முதல் 1937 வரை அரசியல் முகவராக (1931, தென் மாநிலங்கள் மற்றும் மத்திய இந்தியா) / துணைச் செயலாளர் (1932, மேற்கு இந்தியாவின் மாநிலங்கள்) / இராஜபுதனம் (1933), திருவிதாங்கூர் (1935) மற்றும் ஒரிசா மாகாணம் (1937) ஆகிய இடங்களில் உதவி ஆணையராக பணி நியமனம் பெற்றார். மேலும் 1935இல் குவெட்டாவில் ஏற்பட்ட நிலநடுக்கத்திற்குப் பிறகு புனரமைப்பு மற்றும் நிர்வாகப் பணிகளை மேற்கொண்டார்.  

இந்திய சுதந்திரத்தின் போது, பேடி புதிதாக உருவாக்கப்பட்ட வெளியுறவு மற்றும் பொதுநலவாய நாடுகளின்ன் உறவுகள் அமைச்சகத்தில் சேர்ந்தார். பின்னர் அது வெளியுறவுத் துறை அமைச்சகம் என்று மறுபெயரிடப்பட்டது. இவர் பிரிட்டன்-இந்தியா-நேபாள முத்தரப்பு ஒப்பந்தத்தில் கையெழுத்திட்டார். அடுத்த ஆண்டு 1948 இல் இவர் ஆத்திரேலியாவுக்கான இந்திய உயர் ஆணையராக நியமிக்கப்பட்டு அங்கு 1951 வரை பணியாற்றினார். இந்தியா திரும்பியதும், கூர்க் மாநிலத்தின் தலைமை ஆணையராக நியமிக்கப்பட்டார். அங்கு இவர் 1956 வரை பணியாற்றினார். பின்னர் மாகாணம் கலைக்கப்பட்டு அண்டை மாநிலமான மைசூர் மாநிலத்துடன் இணைக்கப்பட்டது.

## இறப்பு
ஓய்வு பெற்ற பிறகு, பாபா தயா சிங் பேடி சூபித்துவக் கவிதைகளில் கவனம் செலுத்தினார். இவர் 1975 இல் இறந்தார். 

## மேற்கோள்கள்

பகுப்பு:1899 பிறப்புகள்
பகுப்பு:1975 இறப்புகள்
கேட்செக் குழி

**கேட்செக் குழி** (*Hatschek's pit*) என்பது ஈட்டி மீனில் காணப்படும் ஆழமான குற்றிலைகளுடன் கூடிய பள்ளமாகும். இது முதுகுப்புறம் வாய்க்குழிக்குப் பின்னால் காணப்படுகிறது. மற்றவற்றுடன், இது தண்ணீரிலிருந்து உணவுத் துகள்களைச் சிக்க வைக்கும் சளியைச் சுரக்கிறது. இது ஈட்டி மீன்களில் ஆய்வு மேற்கொண்ட ஆத்திரிய விலங்கியல் நிபுணரான பெர்த்தோல்ட் கேட்செக் பெயரால் அழைக்கப்படுகிறது.

## மேற்கோள்கள்

பகுப்பு:உடற்கூற்றியல்
சிறீவெண்ணிலா சீதாராம சாஸ்திரி

**சிரிவெண்ணெலா சீதாராம சாஸ்திரி** (*Sirivennela Seetharama Sastry*) (பிறப்பு **செம்போலு சீதாராம சாஸ்திரி** ; 20 மே 1955 - 30 நவம்பர் 2021) ஓர் இந்தியக் கவிஞரும் மற்றும் பாடலாசிரியரும் ஆவார். இவர் குறிப்பாக தெலுங்குத் திரைப்படத்துறை மற்றும் தெலுங்கு நாடகங்களில் இவரது படைப்புகளுக்காக அறியப்பட்டவர். 1986 ஆம் ஆண்டு வெளியான *சிறிவெண்ணெலா* என்ற திரைப்படத்திற்கான பாடல் வரிகளை எழுதிய பிறகு இவர் தனது திரைப் பெயரைப் பெற்றார். சாஸ்திரி தனது பணிக்காக பதினொரு மாநில நந்தி விருதுகள் மற்றும் ஐந்து தென்னிந்திய பிலிம்பேர் விருதுகள் உட்பட பல விருதுகளைப் பெற்றுள்ளார். 2020 வரை 3000 பாடல்களுக்கு மேல் பாடல்களை எழுதியுள்ளார். 2019 ஆம் ஆண்டில், கலைத்துறையில் இவர் ஆற்றிய பங்களிப்புகளுக்காக, இந்தியாவின் நான்காவது உயரிய குடிமகன் விருதான பத்மசிறீ விருது இவருக்கு வழங்கப்பட்டது.

## பிற படைப்புகள்
சீதாராம சாஸ்திரி "சுபக்ருஹா" என்ற விளம்பரப் படத்தில் பிரபல நடிகராக இருந்தார். இவரது பாடல் வரிகள் மற்றும் கவிதைகள் பற்றிய இவரது விளக்கம் *சிறீவெண்ணிலா தரங்கு* என்ற புத்தகமாக வெளியிடப்பட்டுள்ளது.

## இறப்பு
சீதாராம சாஸ்திரி 30 நவம்பர் 2021 அன்று தெலுங்கானாவின் சிக்கந்திராபாத்திலுள்ள கிருஷ்ணா மருத்துவ அறிவியல் நிறுவனத்தில் நுரையீரல் புற்றுநோயால் இறந்தார்.

## மேற்கோள்கள்

## வெளி இணைப்புக்ள்
* 

பகுப்பு:தெலுங்கு கவிஞர்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தெலுங்குத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:2021 இறப்புகள்
பகுப்பு:1955 பிறப்புகள்
அட்டெலோர்னிசு

**அட்டெலோர்னிசு** (*Atelornis*) என்பது *பிராச்சிப்டெராசிடே* குடும்பத்தைச் சேர்ந்த ஒரு சிறிய பறவை பேரினமாகும். இந்தப் பேரினம் மடகாசுகரில் மட்டுமே காணப்படும் அகணிய உயிரி.

## சிற்றினங்கள்
இரண்டு சிற்றினங்கள் இந்தப் பேரினத்தின் கீழ் உள்ளன.

## மேற்கோள்கள்

பகுப்பு:பறவைப் பேரினங்கள்
சந்தோசு பாண்டே

**சந்தோசு பாண்டே** (*Santosh Pandey*) ஓர் இந்திய அரசியல்வாதியும் உத்தரப்பிரதேச மாநிலத்தைச் சேர்ந்த சமாஜ்வாடி கட்சியின் உறுப்பினரும் ஆவார். பாண்டே உத்தரப்பிரதேசத்தின் பதினாறாவது சட்டமன்ற உறுப்பினராக லம்புவா சட்டமன்றத் தொகுதியைப் பிரதிநிதித்துவப்படுத்தினார். இவரின் தந்தை ராம் சந்திர பாண்டே, தாயார் சுமித்ரா பாண்டே ஆவர்.

## வகித்த பதவிகள்

## மேற்கோள்கள்

## வெளி இணைப்புகள்

* உத்தரப்பிரதேச சட்டப்பேரவை

பகுப்பு:1975 பிறப்புகள்
பகுப்பு:17வது மக்களவை உறுப்பினர்கள்
பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
2024 மேற்கு வங்க தொடருந்து விபத்து

**கஞ்சன்சங்கா விரைவுவண்டி  விபத்து** (*Kanchanjunga Express Accident*) மேற்கு வங்கத்தின்  புது சல்பைகுரியில் சியால்டா செல்லும் கஞ்சன்சங்கா விரைவுவண்டி மீது காலை 15 மணியளவில் சரக்கு இரயில் மோதியதில் 17.06.2024 ஆம் தேதியன்று குறைந்தது 15 பேர் உயிரிழந்தனர். 60 பேர் காயமடைந்தனர்.

விபத்தில் சிக்கிய இரயில் அசாம் மாநிலம் சில்சார் நகரத்திலிருந்து மேற்குவங்கத்தின் சியால்டா நகரத்தை  நோக்கிப் பயணித்துக் கொண்டிருந்தது. அப்போது புது ஜல்பாய்குரி தொடருந்து நிலையத்திலிருந்து 11 கிலோமீட்டர் தொலைவில் இரங்கபாணி இரயில் நிலையம் அருகில் விபத்து நடந்துள்ளது.  பின்னால் இருந்து சரக்கு இரயில் மோதியதில் கஞ்சன்சங்கா இரயிலின் 5 பெட்டிகள் வரை சேதமடைந்துள்ளன. சரக்கு இரயிலுக்கான சமிக்ஞையை சரியாக கவனிக்காமல்  சரக்கு இரயில் முன்னேறியதால் இந்த விபத்து நிகழ்ந்திருக்காலம் என்று முதற்கட்ட விசாரணைகள் தெரிவிக்கின்றன.

## பாதிக்கப்பட்டவர்கள்
இந்த மோதலில் 15 பேர் உயிரிழந்தனர் மற்றும் 60 பேருக்கும் மேற்பட்டோர் காயமடைந்துள்ளனர். சரக்கு ரயிலின் பொறுப்பு ஓட்டுநர்கள் மற்றும் கஞ்சன்சங்கா விரைவு இரயில் மேலாளர் ஆகியோர் கொல்லப்பட்டவர்களில் அடங்குவர். காயமடைந்தவர்கள் சிலிகுரியில் உள்ள வடக்கு வங்காள மருத்துவக் கல்லூரியில் சிகிச்சை பெற்றனர்.

## பின்விளைவுகள்
இரயில்வே மந்திரி அசுவினி வைசுணவ் விபத்து நடந்த இடத்தை நேரில் பார்வையிட்டார். விபத்தில் உயிரிழந்தவர்களுக்கு தலாம் பத்து இலட்சம் ரூபாய் வழங்கப்படும் என இரயில்வே அமைச்சகம் அறிவித்தது. தீவிர காயமடைந்தவர்களுக்கு 250000 ரூபாயும் இலேசான காயம் அடைந்தவர்களுக்கு 50 ஆயிரம் ரூபாயும் வழங்கப்படும் என்றும் அந்த அறிக்கை கூறியது. இந்தியப் பிரதமர் நரேந்திர மோடியும் இவ்விபத்தில் இறந்தவர்களுக்கு ₹2 லட்சம் மற்றும் காயமடைந்தவர்களுக்கு ₹50,000 பிரதமரின் தேசிய நிவாரண நிதியிலிருந்து வழங்குவதாக அறிவித்தார். திரிபுராவில் மாநிலப் து பாதிக்கப்பட்டவர்களுக்கு ₹2 லட்சம் இழப்பீடு வழங்குவதாக திரிபுரா முதல்வர் மாணிக் சாகா அறிவித்தார்.

விபத்தைத் தொடர்ந்து 19 இரயில்கள் ரத்து செய்யப்பட்டன.  22 இரயில்கள் வேறு பாதையில் திருப்பி விடப்பட்டன. அதே நாளில் மாலையில் கவுகாத்தி நோக்கிய இரயில் போக்குவரத்து மீண்டும் தொடங்கப்பட்டது. மற்ற பாதைகளில் சூன்மாதம் 18 ஆம் தேதியன்று காலை வழக்கம் போல இரயில்கள் ஓடின.

## மேற்கோள்கள்

## வெளி இணைப்புகள்
* 

பகுப்பு:மேற்கு வங்கத்தில் தொடருந்து விபத்துகளும் நிகழ்வுகளும்
பகுப்பு:2024 தொடருந்து விபத்துகள்
கா. தி. முதலியார்

திவான் பகதூர் **காஞ்சிபுரம் திருவேங்கட முதலியார்** (*Kanchipuram Thiruvenkata Mudaliar*) (பிறப்பு 1901 அல்லது 1902) ஓர் இந்தியத் தாவரவியலாளரும் மற்றும் அரசு ஊழியரும் ஆவார். இவர் 1949 முதல் 1950 வரை கூர்க் மாநிலத்தின் தலைமை ஆணையராக பணியாற்றினார். கேட்டொலி செங்கப்பாவிற்குப் பிறகு இந்த பதவியை வகித்த இரண்டாவது இந்தியர் இவர். மேலும் கூர்க் இந்திய ஒன்றியத்தின் பகுதி-சி மாநிலமாக சேர்க்கப்படுவதற்கு முன்பு கடைசியாக பணியாற்றினார்.

## சொந்த வாழ்க்கை
முதலியார் 1901 அல்லது 1902 ஆம் ஆண்டில் காஞ்சிபுரம் நகரில் இராமானுஜர் முதலியார் என்பவருக்கு பிறந்தார். நீதிபதி ஜம்புலிங்க முதலியாரின் மகள் திலகவதி என்பவரை மணந்தார். இந்த தம்பதியினருக்கு இரண்டு மகன்களும், ஒரு மகளும் இருந்தனர்.

பின்னர் இவர் திலகவதியின் சகோதரி ராதாபாயை மணந்தார்.

## கூர்க்கின் தலைமை ஆணையராக
முதலியார் மார்ச் 1949 இல் கூர்க்கின் தலைமை ஆணையரானார். முதலியார் தனது பதவிக்காலத்தில், கூர்க்கின் முதல் கலை மற்றும் அறிவியல் கல்லூரியை மடிக்கேரியில் திறந்து வைத்தார்.

## மேற்கோள்கள்
* 

பகுப்பு:காஞ்சிபுரம்
பகுப்பு:இறந்த ஆண்டு குறிப்பிடப்படவில்லை
பகுப்பு:1900கள் பிறப்புகள்